PMIndiaData/PMIndiaSum huggingface dataset:
మహా సాధువు మ‌రియు క‌వి శ్రీ క‌బీర్ కు సంత్ క‌బీర్ న‌గ‌ర్ లో శ్ర‌ద్ధాంజ‌లి ఘ‌టించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఉత్త‌ర్ ప్ర‌దేశ్ లోని సంత్ క‌బీర్ న‌గ‌ర్ జిల్లా లో గ‌ల మ‌గ్ హ‌ర్ ను ఈ రోజు సంద‌ర్శించారు. మ‌హా సాధువు మ‌రియు క‌వి శ్రీ క‌బీర్ 500వ వ‌ర్ధంతి సంద‌ర్భంగా సంత్ క‌బీర్ స‌మాధి వ‌ద్ద ఆయ‌న పుష్పాంజ‌లి ని ఘటించారు. సంత్ క‌బీర్ మ‌జార్ వ‌ద్ద చాద‌ర్ ను కూడా స‌మ‌ర్పించారు. సంత్ క‌బీర్ గుహ‌ ను సంద‌ర్శించి, సంత్ క‌బీర్ ప్ర‌బోధాల‌ను మ‌రియు ఆలోచ‌న‌ల‌ను చాటి చెప్ప‌నున్న సంత్ క‌బీర్ అకాడెమీ కి శంకు స్థాప‌న సూచ‌కంగా ఒక ఫ‌ల‌కాన్ని ఆవిష్క‌రించారు. ఒక జ‌న స‌భ లో ప్ర‌ధాన మంత్రి మాట్లాడుతూ, మ‌హా సాధువు శ్రీ క‌బీర్ కు శ్ర‌ద్ధాంజ‌లి ఘ‌టించ‌డం ద్వారా కొన్ని సంవ‌త్స‌రాలుగా త‌న లోపల ఉన్నటువంటి ఒక కోరిక నెర‌వేరింద‌ని తెలిపారు. సంత్ క‌బీర్, గురు నాన‌క్ ల‌తో పాటు బాబా గోర‌ఖ్‌ నాథ్ ఆధ్యాత్మిక చ‌ర్చ‌ లో పాలుపంచుకొన్న ప్ర‌దేశ‌మే మ‌గ్ హ‌ర్ అని చ‌రిత్ర చెబుతోంది. దాదాపు 24 కోట్ల రూపాయ‌ల వ్య‌యంతో నిర్మాణ‌మ‌య్యే సంత్ క‌బీర్ అకాడెమీ సంత్ క‌బీర్ యొక్క వార‌స‌త్వం, అలాగే ఉత్త‌ర్ ప్ర‌దేశ్ లో ప్రాంతీయ మాండ‌లికాలు, ఇంకా జాన‌ప‌ద క‌ళ‌లను ప‌రిర‌క్షించేందుకు ఒక సంస్థ‌ ను ఏర్పాటు చేస్తుందని ప్ర‌ధాన మంత్రి అన్నారు. భార‌త‌దేశం యొక్క ఆత్మ సారానికి సంత్ క‌బీర్ ప్రాతినిధ్యం వ‌హిస్తున్నారని ప్ర‌ధాన మంత్రి పేర్కొన్నారు. సంత్ క‌బీర్ కులాల యొక్క అడ్డుగోడల‌ను ఛేదించారని, సామాన్యులు, గ్రామీణ భార‌తీయులు మాట్లాడే భాష‌ లో ఆయ‌న సంభాషించే వార‌ని శ్రీ న‌రేంద్ర మోదీ అన్నారు. భార‌త‌దేశం లోని వివిధ ప్రాంతాలలో ఆయా కాల‌ల‌కు అనుగుణంగా సాధువులు, సంతులు ఆవిర్భ‌వించి స‌ంఘం లోని చెడు ల‌ను పార‌దోల‌డంలో సమాజానికి మార్గ‌ాన్ని చూపారని ప్ర‌ధాన మంత్రి అన్నారు. భార‌త‌దేశం లోని వేరు వేరు ప్రాంతాల‌లో వివిధ శ‌కాల‌లో ఆవిర్భ‌వించిన సాధువుల పేర్ల‌ను ప్రధాన మంత్రి వల్లె వేస్తూ, ఈ క్రమంలో బాబా సాహెబ్ ఆంబేడ్క‌ర్ గురించి చెబుతూ భార‌త‌దేశం లో ప్ర‌తి ఒక్క పౌరుడికీ రాజ్యాంగం ద్వారా స‌మాన‌త్వం ల‌భించేట‌ట్లుగా శ్రద్ధ వహించార‌ని పేర్కొన్నారు. రాజ‌కీయ అవకాశ వాదానికి వ్య‌తిరేకంగా ప్ర‌ధాన మంత్రి ఒక బ‌ల‌మైన ప్ర‌క‌ట‌న‌ను చేస్తూ, ప్ర‌జ‌ల భావాల‌ను మ‌రియు బాధ‌ల‌ను అర్ధం చేసుకున్న వారే ఆద‌ర్శ‌ప్రాయ‌మైన పాల‌కులు అని పలికిన సంత్ క‌బీర్ ప్ర‌బోధాన్ని జ్ఞ‌ప్తికి తెచ్చారు. ప్ర‌జ‌ల మ‌ధ్య వివ‌క్ష‌ను ప్ర‌ద‌ర్శించిన సామాజిక వ్య‌వ‌స్థ‌ల‌ను అన్నింటినీ సంత్ క‌బీర్ తూర్పార‌బ‌ట్టార‌ని ఆయ‌న చెప్పారు. ఈ సంద‌ర్భంగా స‌మాజం లోని పేద‌లకు, అణ‌గారిన వ‌ర్గాల వారికి సాధిక‌రిత‌ ను ఇచ్చే కేంద్ర ప్ర‌భుత్వ వివిధ ప‌థ‌కాల‌ను గురించి ప్ర‌ధాన మంత్రి చెప్పుకొచ్చారు. వీటిలో జ‌న్ ధ‌న్ యోజ‌న, ఉజ్జ్వ‌ల యోజ‌న‌, బీమా ప‌థ‌కాలు, మ‌రుగుదొడ్ల నిర్మాణం మ‌రియు ప్ర‌త్య‌క్ష ప్ర‌యోజ‌నాల బ‌దిలీ ల వంటివి ఉన్నాయి. ర‌హ‌దారులు, రైల్వేలు, ఆప్టిక‌ల్ ఫైబ‌ర్ నెట్‌వ‌ర్క్ ల వంటి వేరు వేరు అవ‌స్థాప‌న రంగాల‌లో పెరుగుద‌ల‌ను గురించి కూడా ఆయ‌న వివరించారు. భార‌త‌దేశం లో అన్ని ప్రాంతాలు అభివృద్ధి ఫ‌లాల‌ను అందుకొనేట‌ట్లుగా కేంద్ర ప్ర‌భుత్వం కృషి చేస్తోంద‌ని ఆయ‌న చెప్పారు. ‘న్యూ ఇండియా’ యొక్క దార్శ‌నిక‌త‌కు ఒక స్వ‌రూపాన్ని ఇవ్వ‌డంలో స‌ంత్ క‌బీర్ ప్ర‌బోధాలు తోడ్ప‌డుతాయ‌న్న ఆశాభావాన్ని ఆయ‌న వ్య‌క్తం చేశారు.
వ‌ర‌ల్డ్ స‌స్‌టైన‌బుల్ డివెల‌ప్‌మెంట్ స‌మ్మిట్ 2018 ని రేపు ప్రారంభించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపు శుక్ర‌వారం ఫిబ్ర‌వ‌రి 16వ తేదీన వ‌ర‌ల్డ్ స‌స్‌టైన‌బుల్ డివెల‌ప్‌మెంట్ స‌మ్మిట్ 2018 సంచిక (డ‌బ్ల్యుఎస్‌డిఎస్ 2018)ని విజ్ఞాన్ భ‌వ‌న్ లో ప్రారంభించ‌నున్నారు. డ‌బ్ల్యుఎస్‌డిఎస్ అనేది ది ఎన‌ర్జీ అండ్ రిసోర్సెస్ ఇన్‌స్టిట్యూట్ (టిఇఆర్ఐ) యొక్క ప్ర‌ధానమైన వేదిక‌. సుస్థిర‌మైన అభివృద్ధి, శ‌క్తి ఇంకా ప‌ర్యావ‌ర‌ణ రంగాల‌లో మేధావుల‌ను, ప్ర‌పంచ నాయ‌కుల‌ను ఒక ఉమ్మ‌డి వేదిక మీద‌కు తీసుకు వ‌చ్చేందుకు ఈ కార్య‌క్ర‌మాన్ని ఉద్దేశించారు. ఈ శిఖ‌ర స‌మ్మేళ‌నం కేంద్ర ప‌ర్యావ‌ర‌ణం, అడ‌వులు మ‌రియు జ‌ల‌, వాయు ప‌రివ‌ర్త‌న శాఖ మంత్రి డాక్ట‌ర్ హ‌ర్ష్ వ‌ర్ధ‌న్ ను, ప‌రిశ్ర‌మ‌లు మ‌రియు వాణిజ్య శాఖ కేంద్ర మంత్రి శ్రీ సురేశ్ ప్ర‌భు ను, గృహ నిర్మాణం మ‌రియు ప‌ట్ట‌ణ వ్య‌వ‌హారాల శాఖ స‌హాయ మంత్రి (స్వ‌తంత్ర బాధ్య‌త‌) శ్రీ హ‌ర్‌దీప్ పురి ని, పౌర విమాన‌యాన శాఖ స‌హాయ మంత్రి శ్రీ జ‌యంత్ సిన్హా తో పాటు అనేక మంది ప్ర‌ముఖుల‌ను, ఇంకా కీల‌క రాజ‌కీయ‌, కార్పొరేట్ నేత‌ల‌కు ఆతిథేయిగా వ్య‌వ‌హ‌రించ‌నుంది. ఈ సంవ‌త్స‌ర శిఖ‌ర స‌మ్మేళ‌నం ఇతివృత్తం ‘పార్ట్‌న‌ర్‌శిప్స్ ఫ‌ర్ ఎ రిజీలియంట్ ప్లానెట్‌’. జ‌ల‌, వాయు ప‌రివ‌ర్త‌న పూర్వ‌ రంగంలో అభివృద్ధి చెందుతున్న ఆర్థిక వ్య‌వ‌స్థ‌లో అత్య‌వ‌స‌రంగా ఎదుర్కొంటున్న కొన్ని స‌వాళ్ళ‌ను ప‌రిష్క‌రించేందుకు త‌గిన కార్యాచ‌ర‌ణ ప్ర‌ణాళిక‌ల‌ను రూపొందించాల‌ని డ‌బ్ల్యుఎస్‌డిఎస్ 2018 త‌ల‌పెట్టింది. అనేక ర‌కాలైన స‌మ‌స్య‌ల‌ను ఈ శిఖ‌ర స‌మ్మేళ‌నం చ‌ర్చించి ప‌రిష్క‌రించ ద‌లుస్తోంది. ఈ స‌మ‌స్య‌ల‌లో భూ న‌ష్టం నివార‌ణ‌, న‌గ‌రాల‌లో ల్యాండ్ ఫిల్స్ కు చోటు లేకుండా చూడ‌టానికి గాను స‌మ‌ర్థ‌వంత‌మైన వ్య‌ర్థాల నిర్వ‌హ‌ణ యంత్రాంగాలు, వాయు కాలుష్యం పై ధీటుగా పోరాడ‌టం, వ‌న‌రులు మ‌రియు శ‌క్తి సంబంధ సామ‌ర్థ్యాన్ని పెంచేందుకు ఏర్పాట్లు, శుభ్ర‌మైన శ‌క్తి దిశ‌గా ప‌రివ‌ర్త‌న‌కు మార్గం సుగ‌మం చేయ‌డంతో పాటు, స‌మ‌ర్థవంత‌మైన రీతిలో జ‌ల‌, వాయు ప‌రివ‌ర్త‌న న్యూనీక‌ర‌ణ‌కు అనువైన ఆర్థిక యంత్రాంగాల‌ను ఏర్పాటు చేయ‌డం వంటివి ఉన్నాయి. సుస్థిర అభివృద్ధి ల‌క్ష్యాల‌ను అందుకొనేందుకు వీలుగా ఆధునిక, సాంకేతిక విజ్ఞాన సంబంధ పురోగ‌మ‌నాన్ని క‌ళ్ళ‌కు క‌ట్టేలా డ‌బ్ల్యుఎస్‌డిఎస్ 2018 లో ‘గ్రీనోవేశ‌న్ ఎగ్జిబిష‌న్‌’ ను ఏర్పాటు చేస్తారు. ఈ శిఖ‌ర స‌మ్మేళ‌నంలో ప్ర‌పంచం న‌లుమూల‌ల నుండి విధాన రూప‌క‌ర్త‌లు, ప‌రిశోధ‌కులు, ఆలోచ‌న ప‌రులు, మేధావి వ‌ర్గాలు, దౌత్య‌వేత్త‌లు, ఇంకా కార్పొరేట్ ప్ర‌ముఖులు, 2000 మందికి పైగా ప్ర‌తినిధులు పాలుపంచుకొంటార‌ని ఆశిస్తున్నారు. స‌ర్వ స‌భ్య స‌ద‌స్సుల‌లో ప్ర‌ముఖులైన అంత‌ర్జాతీయ వ‌క్త‌లు, భూమి పై, ఆకాశం పై, ఇంకా జ‌లం పై ప్ర‌స‌రిస్తున్న ప్ర‌భావాన్ని త‌గ్గించ‌డం స‌హా ర‌క‌ర‌కాల స‌మ‌స్య‌ల‌పై ప్ర‌సంగాలు చేస్తారు. అంతేకాకుండా, శ‌క్తిని, మ‌రియు వ‌న‌రుల‌ను మ‌రింత ధీటైన విధంగా వినియోగించుకొనేందుకు గ‌ల మార్గాలు, సాధనాల పైన కూడా వారు ప్ర‌సంగిస్తారు. సుస్థిర అభివృద్ధి, క‌ర్బ‌న విప‌ణులు మ‌రియు ధ‌ర‌ల ఖ‌రారు విధానం, స‌స్‌టైన‌బుల్ ట్రాన్స్‌పోర్టు, రెజిలియంట్ సిటీస్‌, సౌర శ‌క్తి ఇంకా రెఫ్రిజిరెంట్ టెక్నాల‌జీస్ వంటి డ‌బ్ల్యుఎస్‌డిఎస్ 2018 లో చ‌ర్చ‌నీయ అంశాల‌లో చేరి ఉన్నాయి. డ‌బ్ల్యుఎస్‌డిఎస్ ను ఈసారి న్యూ ఢిల్లీ లో ఫిబ్ర‌వ‌రి 15, 16, & 17వ తేదీల‌లో ది ఎన‌ర్జీ అండ్ రిసోర్సెస్ ఇన్‌స్టిట్యూట్‌ (టిఇఆర్ఐ) నిర్వ‌హిస్తోంది.
శ్రీ మిఖాయిల్ గోర్బాచెవ్ కన్నుమూత పట్ల సంతాపాన్ని వ్యక్తం చేసిన ప్రధానమంత్రి

శ్రీ మిఖాయిల్ గోర్బాచెవ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘ఇరవయ్యో శతాబ్దం లోని ప్రముఖ రాజనీతిజ్ఞుల లో ఒకరైన శ్రీ మిఖాయిల్ గోర్బాచెవ్ యొక్క కుటుంబాని కి మరియు ఆయన మిత్రుల కు నేను ప్రగాఢ సంతాపాన్ని వ్యక్తం చేస్తున్నాను. శ్రీ మిఖాయిల్ గోర్బాచెవ్ చరిత్ర యొక్క గమనం పై చెరిగిపోనటువంటి ముద్ర ను వేశారు. భారతదేశం తో సంబంధాల ను బలపరచడం లో ఆయన అందించిన తోడ్పాటు ను మేం గుర్తు కు తెచ్చుకొంటూ, మరి ఆ యొక్క తోడ్పాటు కు అత్యంత ప్రాముఖ్యాన్ని ఇస్తాం.’’ అని పేర్కొన్నారు.
బాబా బైద్యనాథ్ ధామ్ లో జరిగిన పూజాదికాల లో పాలుపంచుకొన్న ప్రధాన మంత్రి

ఝార్ ఖండ్ లోని దేవ్ ఘర్ లో గల బాబా బైద్యనాథ్ ధామ్ లో ప్రధాన మంత్రి శ్రీ నరేంద్ర మోదీ ఈ రోజు న జరిగిన పూజాదికాల లో పాలుపంచుకొన్నారు. ప్రధాన మంత్రి ఒక ట్వీట్ లో – ‘‘బాబా బైద్యనాథ్ ధామ్ లో దర్శనం అనంతరం పూజాదికాల లో పాలుపంచుకొన్నాను. హర హర మహాదేవ.’’ అని పేర్కొన్నారు.
జాతీయ శాస్త్ర విజ్ఞ‌ాన దినం సందర్భంగా శాస్త్రవేత్తలకు ప్రధాన మంత్రి అభినందనలు; శాస్త్ర విజ్ఞ‌ాన రంగానికి సర్ సి. వి. రామన్ చేసిన సేవలకు గాను శ్రీ రామన్ కు వందనమాచరించిన ప్రధాన మంత్రి

ప్రధాన మంత్రి శ్రీ నరేంద్ర మోదీ జాతీయ శాస్త్ర విజ్ఞ‌ాన దినం నాడు శాస్త్రవేత్తలకు శుభాకాంక్షలు తెలిపారు. శాస్త్ర విజ్ఞ‌ాన రంగంలో సర్ సి.వి. రామన్ చేసిన కృషికి గాను ఆయనకు ప్రధాన మంత్రి వందనమాచరించారు. “జాతీయ శాస్త్ర విజ్ఞ‌ాన దినాన్ని పురస్కరించుకొని మన శాస్త్ర విజ్ఞ‌ాన రంగంలోని వారందరికీ ఇవే నా అభినందనలు మరియు శుభాకాంక్షలు. దేశ నిర్మాణంలోను, దేశ పురోగతిలోను వారు పోషిస్తున్నటువంటి పాత్ర అత్యంత ప్రధానమైంది. శాస్త్ర విజ్ఞ‌ాన రంగానికి మార్గదర్శకత్వం వహించే తరహా సేవలను అందించినందుకుగాను సర్ సి. వి. రామన్ కు మనం ప్రణమిల్లుదాం. ఆయన చేసిన కృషి, సైన్స్ పట్ల ఉత్సాహాన్ని కనబరిచే నవ తరం ప్రతినిధులకు ప్రేరణగా నిలుస్తుంది” అని ప్రధాన మంత్రి తన సందేశంలో పేర్కొన్నారు.
శ్రీ హోమెన్ బోర్గోహైన్ కన్నుమూతపై ప్రధానమంత్రి సంతాపం

శ్రీ హోమెన్ బోర్గోహైన్ కీర్తిశేషులు కావడంపై ప్రధానమంత్రి శ్రీ నరేంద్ర మోదీ తీవ్ర ఆవేదన వ్యక్తం చేశారు. ఈ మేరకు సామాజిక మాధ్యమం ట్విట్టర్ ద్వారా ఇచ్చిన సందేశంలో ‘‘అస్సామీ సాహిత్యం, జర్నలిజానికి శ్రీ హోమెన్ బోర్గోహైన్ చేసిన ఎనలేని సేవలు, ఆయన కృషి అందరి హృదయాల్లో చిరస్థాయిగా నిలిచిపోతాయి. ఆయన రచనలు అస్సామీయుల జీవనం- సంస్కృతిలోని భిన్నకోణాలను ప్రతిబింబిస్తాయి. ఆయన తుదిశ్వాస విడిచారాన్న వార్త తీవ్ర విచారం కలిగించింది. ఈ సందర్భంగా ఆయన కుటుంబానికి, అభిమానులకు నా ప్రగాఢ సంతాపం తెలియజేస్తున్నాను… ఓం శాంతి!’’ అని ప్రధాని పేర్కొన్నారు.
రక్షా బంధన్ వేడుక ను ప్రధాన మంత్రి న్యూ ఢిల్లీ లోని తన నివాసం లోచిన్నారుల తో భేటీ అయ్యి జరుపుకొన్నారు

రక్షా బంధన్ వేడుక ను ప్రధాన మంత్రి శ్రీ నరేంద్ర మోదీ న్యూ ఢిల్లీ లోని తన నివాసం లో చిన్నారుల తో భేటీ అయ్యి జరుపుకొన్నారు. ఈ వేడుక యొక్క దృశ్యాల ను కొన్నిటిని ప్రధాన మంత్రి ఒక ట్వీట్ లో శేర్ చేస్తూ, ‘‘ఈ చిన్నారుల తో ఎంతో ప్రత్యేకమైనటువంటి రక్షా బంధన్..’’ అని పేర్కొన్నారు.
ప్ర‌ధాన మంత్రి అందుకొన్న జ్ఞాపిక‌ ల ఇ-ఆక్శన్ ముగిసింది.

ప్ర‌ధాన మంత్రి అందుకొన్న జ్ఞాపిక‌ ల ప్ర‌ద‌ర్శ‌న మ‌రియు ఇ-ఆక్శనింగ్ ఈ రోజు న అంటే, అక్టోబ‌రు 24వ తేదీ న ముగిసింది. ఈ వేలంపాట‌ కు బ్ర‌హ్మాండ‌మైన స్పంద‌న ల‌భించింది. వేలాది బిడ్ లు వ‌చ్చాయి. ఇ-ఆక్శన్ నుండి అందిన సొమ్ముల ను న‌మామీ గంగే మిశ‌న్ కు ఆర్థిక స‌హాయాన్ని అందించేందుకు విరాళం గా ఇవ్వ‌నున్నారు. ప్ర‌ధాన మంత్రి కి బ‌హుమ‌తుల రూపం లో ఇవ్వ‌బ‌డిన‌టువంటి మొత్తం 2772 జ్ఞాపిక‌ల ను విక్ర‌యించ‌డం కోసం ఇ-ఆక్శన్ ను కేంద్ర సంస్కృతి మంత్రిత్వ శాఖ సెప్టెంబ‌ర్ 14వ తేదీ నుండి నిర్వ‌హించింది. ఈ కానుక‌ల‌ ను న్యూ ఢిల్లీ లోని నేశ‌న‌ల్‌ గ్యాలరీ ఆఫ్ మోడ‌ర్న్ ఆర్ట్ లో ప్ర‌ద‌ర్శించారు. మెమెంటోల లో చిత్రలేఖనాలు, శిల్పాలు, శాలువా లు, పొట్టి కోటు లు మరియు సంప్ర‌దాయ సంగీత ప‌రిక‌రాలు సహా విభిన్నమైనటువంటి న‌జ‌రానా లు క‌ల‌సి ఉన్నాయి. ఇ-ఆక్శన్ ను అక్టోబ‌ర్ 3వ తేదీ వ‌ర‌కు నిర్వ‌హించాల‌ని మొద‌ట్లో అనుకొన్నారు. అయితే, సార్వ‌జ‌నిక ప్ర‌తిస్పంద‌న విరివి గా ఉండ‌టం తో పాటు దీని లో పాలు పంచుకొంటామంటూ మ‌రింత ఎక్కువ మంది అభ్య‌ర్ధించ‌డం తో, వేలంపాట ప్ర‌క్రియ ను అదనం గా మూడు వారాల వరకు పొడిగించాల‌నే నిర్ణ‌యాన్ని తీసుకొన్నారు. ఈ రోజు వ‌ర‌కు చూస్తే, వేలం కోసం ఉద్దేశించిన అన్ని వ‌స్తువులు అమ్ముడ‌యిపోయాయి. శ్రీ‌యుతులు అనిల్ క‌పూర్‌, అర్జున్ క‌పూర్‌ ల‌తో స‌హా ప‌లువురు హిందీ చ‌ల‌న‌ చిత్ర న‌టులే కాక గాయ‌కుడు శ్రీ కైలాశ్ ఖేర్ ఈ హర్రాజు కు ప్రాచుర్యాన్ని క‌ల్పించ‌డం తో ప్ర‌సిద్ధ వ్య‌క్తులు, రాజ‌కీయ వాదులు, ఇంకా కార్య‌క‌ర్త‌లు వేలం ప‌ట్ల ఆస‌క్తి ని కనబరచారు. ప్ర‌ద‌ర్శ‌న కు ఉంచిన జ్ఞాపిక‌ల లో భగవాన్ గణపతి యొక్క చిన్న విగ్రహం మరియు క‌మ‌లం ఆకారం గల అలంకరించిన చెక్క పెట్టె ల వంటి వాటి ని అతి త‌క్కువ మూల ధ‌ర.. 500 రూపాయ‌లు.. శ్రేణి లో ఉంచారు. ప్ర‌ధాన మంత్రి వెనుక‌ భాగం లో మువ్వ‌న్నెల తో గాంధీ మ‌హాత్ముని బొమ్మ ఉన్న అక్రిలిక్ పెయింటింగ్ కు అత్యంత అధిక మూల ధ‌ర.. 2.5 ల‌క్ష‌ల రూపాయ‌లు.. గా ఖాయం చేశారు. ఇది 25 ల‌క్ష‌ల రూపాయ‌ల అంతిమ బిడ్ ను అందుకొన్నది. ప్ర‌ధాన మంత్రి త‌న మాతృమూర్తి వ‌ద్ద నుండి ఆశీర్వాదాల ను అందుకొంటున్న ఒక ఛాయాచిత్ర ప‌టాన్ని 1000 రూపాయ‌ల మూల ధ‌ర తో ఉంచ‌గా, ఆ ఫోటో ఫ్రేము కు 20 ల‌క్ష‌ల రూపాయ‌ల విలువ క‌లిగిన బిడ్ వచ్చింది. బ‌హుళ జ‌నాద‌ర‌ణ కు పాత్ర‌మైన ఇత‌ర కానుక‌ల లో- మ‌ణిపురి జాన‌ప‌ద క‌ళ‌ల చిత్రాకృతి (సిస‌లు మూల‌ ధ‌ర 50,000 లు కాగా, ఇది 10 ల‌క్ష‌ల రూపాయ‌ల బిడ్ కు అమ్ముడ‌యింది), ఒక దూడ కు పాలిస్తున్న ఒక గోమాత లోహ శిల్పాకృతి (4,000 రూపాయ‌ల మూల ధ‌ర కలిగింది 10 ల‌క్ష‌ల రూపాయ‌ల బిడ్ కు విక్ర‌యమైంది)ల‌తో పాటు స్వామి వివేకానందుల వారి 14 సెం.మీ. లోహ ప్ర‌తిమ (మూల ధ‌ర 4,000 రూపాయ‌లు గా ఉండగా, 6 ల‌క్ష‌ల రూపాయ‌ల అంతిమ ధ‌ర పలికింది) వంటివి- ఎన్నదగ్గవి గా ఉన్నాయి.
ప్రధానమంత్రితో ఫోన్‌లో సంభాషించిన బంగ్లాదేశ్‌ ప్రధాని భద్రత సలహాదారు మేజర్‌ జనరల్‌ (రిటైర్డ్‌) తారిఖ్‌ అహ్మద్‌ సిద్ధిఖీ

ప్రధానమంత్రి శ్రీ న‌రేంద్ర మోదీతో ఇవాళ బంగ్లాదేశ్‌ ప్రధాని భద్రత సలహాదారు మేజర్‌ జనరల్‌ (రిటైర్డ్‌) తారిఖ్‌ అహ్మద్‌ సిద్ధిఖీ ఫోన్‌ద్వారా సంభాషించారు. ఈ సందర్భంగా 2021 మార్చిలో తన బంగ్లాదేశ్‌ పర్యటను ప్రధానమంత్రి సాభిమానంతో గుర్తుచేసుకుంటూ ఆ దేశ ప్రధాని షేక్‌ హసీనాకు శుభాకాంక్షలు తెలిపారు. భారత-బంగ్లాదేశ్‌ స్నేహ సంబంధాలను పటిష్ఠం చేయడంతోపాటు కోవిడ్‌-19 మహమ్మారి విజృంభణసహా సంక్లిష్ట సమయాల్లో తమకు అండగా నిలిచినందుకు ప్రధానికి సిద్ధిఖీ ధన్యవాదాలు తెలియజేశారు. బంగ్లాదేశ్‌ సర్వతోముఖాభివృద్ధికి ప్రధాని షేక్‌ హసీనా నాయకత్వాన సాగుతున్న కృషిని ప్రధానమంత్రి ప్రశంసించారు. భారత-బంగ్లాదేశ్‌ సంబంధాలను మరింత బలోపేతం చేయడంపై తమ నిబద్ధతను ఆయన పునరుద్ఘాటించారు.
కాద‌ర్ ఖాన్ మృతి ప‌ట్ల సంతాపం తెలిపిన ప్ర‌ధాన మంత్రి

శ్రీ కాద‌ర్ ఖాన్ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. “కాద‌ర్ ఖాన్ గారు త‌న ఆశ్చర్యజనకమైనటు వంటి నట కౌశ‌లం తో సినిమాతెర ను ఉజ్వలం గా చేశారు; ఆయనదైన శైలి హాస్యచతురత తో దానిని ప్రకాశవంతంగా మార్చివేశారు. ఆయన చేయి తిరిగిన చిత్ర ర‌చ‌యిత‌ గానూ అనేక స్మ‌ర‌ణీయ చిత్రాల లో భాగాన్ని పంచుకున్నారు. ఆయ‌న మ‌ర‌ణంతో దుఃఖితుడినయ్యాను. ఆయ‌న కుటుంబానికి మ‌రియు ప్ర‌శంస‌కుల‌ కు ఇదే నా సంతాపం” అని ఒక సందేశం లో ప్ర‌ధాన మంత్రి పేర్కొన్నారు.
హర్ ఘర్ తిరంగా అభియాన్ పట్ల ప్రజల లో వ్యక్తం అవుతున్న ఉత్సాహాన్ని ప్రశంసించిన ప్రధాన మంత్రి

హర్ ఘర్ తిరంగా అభియాన్ (ఇంటింటా త్రివర్ణ పతాకాన్ని ఎగురవేసే ఉద్యమం) లో ప్రజలు ఉత్సాహం గా పాలుపంచుకొంటున్నారని ప్రధాన మంత్రి శ్రీ నరేంద్ర మోదీ ఈ రోజు న పేర్కొన్నారు. ఈ భావన దేశం లో ఏకత్వం మరియు అఖండత్వం లకు ప్రతీక గా ఉందని ఆయన అన్నారు. రక్షా బంధన్ సందర్భం లో చిన్నారుల తో తాను జరిపిన సంభాషణ తోపాటు గా వారి కి మువ్వన్నెల జెండాల ను ఇచ్చినప్పటి ఒక వీడియో ను కూడా ఆయన శేర్ చేశారు. ప్రధాన మంత్రి ఒక ట్వీట్ లో – ‘‘హర్ ఘర్ తిరంగా అభియాన్ పట్ల దేశ ప్రజలలో ఏ ప్రకారం గా అయితే ఉత్సాహం, ఉల్లాసం వ్యక్తం అవుతోందో, అది దేశం యొక్క ఏకత్వం మరియు అఖండత్వం ల తాలూకు అచంచలమైనటువంటి భావన కు సంతేకం గా ఉన్నది. ఈ భావన అమృత కాలం లో భారతవర్షాన్ని ఒక సరికొత్త ఎత్తు కు తీసుకుపోయేది గా ఉంది. #HarGharTiranga’’ భారతదేశం లో ప్రతి ఒక్కరి కి ఒక త్రివర్ణ పతాకం తో విశిష్టమైనటువంటి బంధం ఉన్నది. ఈ రోజు నేను నా యువ మిత్రుల కు తిరంగా ను ఇచ్చాను. వారి వదనాల లో చిరునవ్వే అంతా తెలియజెప్పేస్తున్నది.’’ అని పేర్కొన్నారు.
గుజరాత్ లో హెచ్ హెచ్ ప్రముఖ్ స్వామి మహరాజ్ కు ప్రధాన మంత్రి అంతిమ నమస్కారములు

ప్ర‌ధాన మంత్రి శ్రీ న‌రేంద్ర మోదీ గుజరాత్ లోని సారంగ్ పూర్ లో హెచ్ హెచ్ ప్రముఖ్ స్వామి మహరాజ్ కు తన కడపటి వందనాలు అర్పించారు. “హెచ్ హెచ్ ప్రముఖ్ స్వామి మహరాజ్ ఒక సాధువు మాత్రమే కాక లోక సంగ్రహక్ కూడాను. హెచ్ హెచ్ ప్రముఖ్ స్వామి మహరాజ్ కు ఇవే నా నివాళులు. ఆయన మనకు మార్గదర్శనం చేయడాన్ని, శక్తిని ఇవ్వడాన్ని కొనసాగించుగాక” అని ప్రధాన మంత్రి అన్నారు.
మసూరీ లోని లాల్ బహాదుర్ శాస్త్రి జాతీయ పరిపాలన అకాడమి (ఎల్ బిఎస్ఎన్ఎఎ)కు మరియు నమీబియా లోని నమీబియా ఇన్ స్టిట్యూట్ ఆఫ్ పబ్లిక్ అడ్మినిస్ట్రేషన్ అండ్ మేనేజ్ మెంట్ (ఎన్ఐపిఎఎమ్) ల మధ్య కెపాసిటీ బిల్డింగ్ సంబంధిత అవగాహన పూర్వక ఒప్పందం

మసూరీ లోని లాల్ బహాదుర్ శాస్త్రి జాతీయ పరిపాలన అకాడమి (ఎల్ బిఎస్ఎన్ఎఎ), మరియు నమీబియా లోని నమీబియా ఇన్ స్టిట్యూట్ ఆఫ్ పబ్లిక్ అడ్మినిస్ట్రేషన్ అండ్ మేనేజ్ మెంట్ (ఎన్ఐపిఎఎమ్) ల మధ్య అవగాహన పూర్వక ఒప్పందం (ఎమ్ఒయు) పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ అవగాహన పూర్వక ఒప్పందం నమీబియా లోని అధికారుల కెపాసిటీ బిల్డింగ్ తో పాటు, ఈ రెండు సంస్థలు లాభ పడేందుకు ఉద్దేశించినటువంటి ఇతర శిక్షణ కార్యక్రమాలకు సంబంధించింది. దేశంలో ఉన్నతమైన పౌర సేవలకు సంబంధించిన శిక్షణ సంస్థను నడపడంలో లాల్ బహాదుర్ శాస్త్రి జాతీయ పరిపాలన అకాడమి తనకు ఉన్న అనుభవాన్ని ఎన్ఐపిఎఎమ్ కు అందించడానికి ఈ ఎమ్ఒయు తోడ్పడుతుంది. ప్రజా పాలన మరియు కెపాసిటీ బిల్డింగ్ రంగంలో సహకారాత్మక కార్యకలాపాలను నిర్వహించుకోవడంలో ఈ ఎమ్ఒయు ఇరు పక్షాలకు ఉపయోగపడుతుంది కూడా.
ప్ర‌ధాన‌ మంత్రి కి మరియు రవాండా అధ్య‌క్షుడు మాన్య శ్రీ పాల్ కాగామే కు మ‌ధ్య టెలిఫోన్ ద్వారా జరిగిన సంభాష‌ణ‌

రవాండా అధ్య‌క్షుడు మాన్య శ్రీ పాల్ కాగామే తో ప్ర‌ధాన‌ మంత్రి శ్రీ న‌రేంద్ర మోదీ ఈ రోజు న టెలిఫోన్ ద్వారా సంభాషించారు. రవాండా ను 2018వ సంవత్సరం లో తాను సందర్శించిన అనంతరం ద్వైపాక్షిక సంబంధాల లో నమోదైన పురోగతి పట్ల ప్ర‌ధాన‌ మంత్రి సంతృప్తి ని వ్యక్తం చేశారు. ప్ర‌ధాన‌ మంత్రి శ్రీ మోదీ 2018వ సంవత్సరం లో రవాండా ను సందర్శించిన వేళ భారతదేశాని కి చెందిన 200 గోవుల ను బహుమతి గా ఇచ్చిన సంగతి ని రవాండా అధ్య‌క్షుడు ఉత్సాహం గా గుర్తు కు తెచ్చుకొన్నారు. ఆ ఆవులు రవాండా లో బాలల కు పాల లభ్యత ను మెరుగుపరచడం లో సహాయపడినట్లు, అలాగే రైతుల ఆదాయాన్ని కూడా పెంచినట్లు ఆయన వివరించారు. కోవిడ్-19 కారణం గా తమ ఆరోగ్యరక్షణ వ్యవస్థ లకు మరియు ఆర్థిక వ్యవస్థ లకు ఎదురైన సవాళ్ల ను గురించి నేత లు చర్చించారు. సంక్షోభాన్ని సంబాళించడానికి మరియు పౌరుల శ్రేయాని కి పూచీ పడడానికి ఇరు దేశాల లోను తీసుకొన్న చర్యల కు సంబంధించిన సమాచారాన్ని వారు ఒకరి కి మరొకరు తెలియజేసుకొన్నారు. వర్తమాన సంకట కాలం లో తమ తమ దేశాల లోని ప్రవాసీ పౌరుల కు చేతనైన అన్ని రకాల సాయాన్ని అందించేందుకు నేతలు వారి యొక్క అంగీకారాన్ని వ్యక్తం చేశారు. కరోనావైరస్ తో పోరాడడం లో రవాండా చేస్తున్న కృషి కి భారతదేశం వైద్యపరమైన సహాయం తో పాటు దృఢమైన మద్దతు ను అందిస్తుందని ప్రధాన మంత్రి రవాండా అధ్యక్షుని కి భరోసా ను ఇచ్చారు. వర్తమాన సంక్షోభాన్ని అధ్య‌క్షుడు శ్రీ కాగామే యొక్క నాయకత్వం లో ప్రభావశీలమైన రీతి లో నిర్వహిస్తున్నారని, ఈ సవాలు కు ఎదురొడ్డి నిలబడి పోరాడడం లో రవాండా ప్రజలు దృఢ సంకల్పాన్ని ప్రదర్శిస్తున్నారంటూ ఆయన ప్రశంసించారు. వర్తమాన సంకట స్థితి లో రవాండా ప్రజల యొక్క ఆరోగ్యం కోసం మరియు వారి శ్రేయం కోసం ప్రధాన మంత్రి తన వైపు నుండి శుభాకాంక్షలు తెలిపారు.
నేతాజీ సుభాస్ చంద్ర బోస్ కు నివాళులు అర్పించిన ప్ర‌ధాన మంత్రి

నేతాజీ సుభాస్ చంద్ర బోస్ జయంతి నాడు ప్ర‌ధాన మంత్రి శ్రీ న‌రేంద్ర మోదీ ఆయన కు నివాళులు అర్పించారు. ‘‘నేతాజీ సుభాస్ చంద్ర బోస్ కు ఆయన జయంతి రోజు న నేను ప్రణమిల్లుతున్నాను. భారతదేశం స్వతంత్ర దేశం గా అవతరించి, దేశ పౌరులు గౌరవప్రదమైనటువంటి జీవితాన్ని గడిపేటట్టు చూసేందుకు కట్టుబడ్డ ప్రముఖుడు ఆయన. ఆయన ఆదర్శాల ను కార్యరూపం లోకి తీసుకువచ్చేందుకు మరియు ఒక దృఢమైన భారతదేశాన్ని ఆవిష్కరించేందుకు మేం కంకణం కట్టుకున్నాం’’ అని ఒక సందేశం లో ప్ర‌ధాన మంత్రి పేర్కొన్నారు.
గాయపడ్డ సైనికులతో లేహ్ ఆసుపత్రి లో మాట్లాడిన ప్రధాన మంత్రి

మిత్రులారా, మీ అందరికీ నమస్కరించడం కోసమే నేను ఈ రోజు ఇక్కడికి వచ్చాను. ఎందుకంటే, మీరు ఎంతటి వీరత్వం తో పోరాటం లో పాల్గొన్నారంటే, మనను వీడి వెళ్లిన వీరులు సైతం ఊరకనే అలాగ ఏమీ నిష్క్రమించ లేదు. మీరంతా కలిసికట్టుగా దీటైన జవాబునిచ్చారు. బహుశా మీరు గాయపడి, ఆసుపత్రిలో ఉన్నారు కాబట్టి మీకు దీని గురించిన అంచనా చిక్కలేదేమో. 130 కోట్ల మంది దేశ ప్రజలకు మీ పట్ల అమిత గౌరవాదరణలు ఉన్నాయి. మీ ఈ సాహసం, మీ ఈ శౌర్యం యావత్తు నవ తరానికి ప్రేరణను ఇస్తున్నాయి. మరి ఈ కారణం గా మీ ఈ పరాక్రమం, మీ సాహసం, మీరు చేసిన ధైర్యమైన పని.. ఇవి మన యువత కు, మన దేశ వాసులకు రాబోయే రోజుల్లలో దీర్ఘ కాలం పాటు స్ఫూర్తి ని అందిస్తూ ఉంటాయి. ఇవాళ ప్రపంచం స్థితి ఎలా ఉందంటే, భారత వీర జవానులు ఇదుగో ఇలాంటి పరాక్రమాన్ని ప్రదర్శించారు, అది కూడా ఎంతటి శక్తులను వారు ఎదురించి నిలబడ్డారో అంటూ మెసేజ్ లు వచ్చాయంటే ఇక అప్పుడు ప్రపంచం కూడా ఇంతకూ ఈ యువకులు ఎవరు?, ఎలాంటి శిక్షణ ను వారు తీసుకున్నారు?, వారి త్యాగం ఎంత ఉన్నతమైంది?, వారి దీక్ష ఎంత గొప్పది అనే విషయాలను తెలుసుకోవడానికి ఎంతో ఆసక్తి ని చూపుతుంది. ఇవాళ యావత్తు ప్రపంచం మీ పరాక్రమాన్ని గురించి అనేక విశ్లేషణలు చేయడానికి పూనుకొంటోంది. నేను ఈ రోజు న కేవలం మీకు నమస్కరించడం కోసమే వచ్చాను. మీతో భేటీ అయ్యి, మిమ్మల్ని చూసి నేను ఒక విధమైన శక్తి ని నింపుకొని, ఒక ప్రేరణ ను తీసుకుని మరీ వెళ్తున్నాను. మన భారతదేశం స్వయంసమృద్ధం కావాలి, ప్రపంచంలో ఏ బలం ఎదుటా భారతదేశం ఎప్పుడూ తల వంచలేదు, ఎన్నటికీ తల వంచబోదు కూడా. నేను ఈ మాటలను అంటున్నానంటే అందుకు కారణం మీ వంటి పరాక్రమవంతులైన మిత్రులే. మీకు ఇదే నా ప్రణామం. మిమ్మల్ని కన్న వీర మాతలకు కూడా ఇదే నా వందనం. మీ వంటి వీర యోధులకు జన్మనిచ్చి, లాలించి, పెంచి పోషించి దేశ రక్షణ కోసం అప్పగించేసిన తల్లులు అందరికీ శతకోటి నమస్సులు. ఆ తల్లులు అందరినీ ఎంత గౌరవించుకున్నప్పటికీ, వారికి శిరస్సును వంచి మరీ అభివందనాలు చేసినప్పటికీ అది తక్కువే అవుతుంది. మరొక్క సారి, మిత్రులారా, మీరందరు త్వరగా కోలుకోవాలి; ఆరోగ్యవంతులవ్వాలి. ఈ ఆలోచన తో, రండి.. మనమంతా ముందుకు సాగుదాం. స్నేహితులారా, మీకు ఇవే ధన్యవాదాలు.
వారాణ‌సీ లో 3,350 కోట్ల రూపాయ‌ల విలువైన అభివృద్ధి ప‌థ‌కాల కు నాంది ప‌లికిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేడు వారాణ‌సీ లో 3,350 కోట్ల రూపాయ‌ల విలువైన అభివృద్ధి ప‌థ‌కాల కు నాంది ప‌లికారు. ఈ ప‌థ‌కాలు ఆరోగ్యం, పారిశుధ్యం, స్మార్ట్ సిటీ, సంధానం, విద్యుత్తు, గృహ నిర్మాణం, ఇంకా ఇత‌ర రంగాల కు సంబంధించిన‌ పథకాలు. ఈ కార్య‌క్ర‌మాని కిలో ఉత్త‌ర్ ప్ర‌దేశ్ గ‌వ‌ర్న‌ర్ శ్రీ రాం నాయ‌క్, ఉత్తర్ ప్రదేశ్ ముఖ్యమంత్రి శ్రీ యోగి ఆదిత్యనాథ్ మ‌రియు ఇత‌ర ఉన్న‌తాధికారులు హాజరయ్యారు. ముందుగా దివంగ‌త శ్రీ ర‌మేశ్ యాద‌వ్ కు ప్ర‌ధాన మంత్రి నివాళులు అర్పించారు. పుల్‌వామా లో జ‌రిగిన ఉగ్ర‌వాదుల దాడి లో దేశం కోసం శ్రీ ర‌మేశ్ యాద‌వ్ ప్రాణ త్యాగం చేశారు. వారాణ‌సీ శివార్ల లోని ఔఢే గ్రామం లో ఒక జ‌న స‌భ ను ఉద్దేశించి ప్ర‌ధాన మంత్రి ప్ర‌సంగిస్తూ, త‌న ప్ర‌భుత్వం అభివృద్ధి కి ఊతం ఇవ్వ‌డం కోసం రెండు అంశాల లో కృషి చేస్తోంద‌న్నారు. వాటి లో హైవేస్, రైల్వేస్ త‌దిత‌ర మౌలిక స‌దుపాయాల క‌ల్ప‌న కు సంబంధించింది ఒక‌టో అంశమని, అభివృద్ధి ఫ‌లాల‌ ను ప్ర‌జ‌ల చెంత‌కు చేర్చ‌డం రెండో అంశం అని ఆయ‌న వివ‌రించారు. ఈ మేర‌కు బ‌డ్జెటు లో అనేక ప్ర‌క‌ట‌న లు చేసిన‌ట్లు ఆయ‌న తెలిపారు. ఈ రోజు న ఆరంభించిన ప‌థ‌కాల ను గురించి ప్ర‌ధాన మంత్రి చెప్తూ, ‘న్యూ ఇండియా’ ఆవిష్కారం లో వారాణ‌సీ ని ఒక ముఖ్య‌ కేంద్రం గా తీర్చిదిద్దడం కోస‌మే ఈ ప్ర‌య‌త్నం అని వెల్లడించారు. వారాణ‌సీ లోని డిఎల్‌డ‌బ్ల్యు లో లోకోమోటివ్ ట్రైన్ కు ప‌చ్చ‌ జెండా ను చూపిన విష‌యాన్ని ఆయ‌న ప్ర‌స్తావించి, ‘మేక్ ఇన్ ఇండియా’ లో భాగం గా చేప‌ట్టిన‌టువంటి ఈ కార్య‌క్ర‌మం భార‌తీయ రైల్వేల సామ‌ర్ధ్యాన్ని మ‌రియు వేగాన్ని బ‌లోపేతం చేయ‌డం లో స‌హాయ‌కారి కాగ‌ల‌ద‌న్నారు. గ‌త నాలుగున్న‌ర సంవ‌త్స‌రాల కు పైగా కాలం లో రైల్వేల ప‌రివ‌ర్త‌న కై వివిధ చ‌ర్యల ను చేప‌ట్టిన‌ట్లు, మ‌రి వాటి లో వారాణ‌సీ – ఢిల్లీ మార్గం లో రాక‌ పోక‌ లను జ‌రపనున్న భార‌త‌దేశం లోని తొలి సెమీ హై-స్పీడ్ ట్రైన్‌ ‘వందే భార‌త్ ఎక్స్ ప్రెస్’ కూడా ఒకటని ఆయ‌న పేర్కొన్నారు. ఈ ప‌థ‌కాలు ర‌వాణా ను సుల‌భ‌త‌రం చేయ‌డం మాత్రమే కాకుండా వారాణ‌సీ, పూర్వాంచ‌ల్‌, ఇంకా స‌మీప ప్రాంతాల‌లో కొత్త సంస్థ‌ల స్థాప‌న కు కూడా దారి తీస్తాయ‌న్నారు. వివిధ ప‌థ‌కాల ల‌బ్దిదారుల‌ కు ధ్రువప‌త్రాల‌ ను ప్ర‌ధాన మంత్రి ప్ర‌దానం చేశారు. ఐఐటి బిహెచ్‌యు కు 100 సంవ‌త్స‌రాలు పూర్తి అయిన సంద‌ర్భాన్ని పుర‌స్క‌రించుకొని ఒక స్మార‌క త‌పాలా బిళ్ళ ను కూడా ఆయ‌న విడుద‌ల చేశారు. బిహెచ్‌యు కేన్స‌ర్ కేంద్రం మరియు భాభా కేన్స‌ర్ ఆసుప‌త్రి, లెహ‌ర్‌తారా లు బిహార్‌, ఝార్‌ ఖండ్‌, ఛ‌త్తీస్‌ గ‌ఢ్‌, ఇంకా స‌మీప రాష్ట్రాల రోగుల‌ కు ఆధునిక చికిత్స ను అందిస్తాయ‌ని ప్ర‌ధాన మంత్రి తెలిపారు. ఆయుష్మాన్ భార‌త్ ను గురించి ప్ర‌ధాన మంత్రి చెప్తూ, సుమారు 38,000 మంది ప్ర‌జ‌లు ఇప్ప‌టికే ఉత్త‌ర్ ప్ర‌దేశ్ లో ఈ ప‌థ‌కం నుండి ల‌బ్ది ని పొందార‌న్నారు. ఉత్త‌ర్ ప్ర‌దేశ్ లో దాదాపు ఒక కోటీ ఇరవై ల‌క్ష‌ల కుటుంబాలు ఈ ప‌థ‌కం ద్వారా ప్ర‌యోజ‌నాన్ని పొంద‌నున్నాయ‌ని ఆయ‌న చెప్పారు. ‘పిఎం కిసాన్ స‌మ్మాన్ నిధి యోజ‌న’ ను గురించి కూడా ప్రధాన మంత్రి మాట్లాడారు. ఇది ఉత్త‌ర్ ప్ర‌దేశ్ లో ఇంచుమించు 2.25 కోట్ల మంది పేద రైతుల కు ల‌బ్ది ని చేకూరుస్తుంద‌ని ఆయ‌న అన్నారు. గోవుల యొక్క, గో సంత‌తి యొక్క సంర‌క్ష‌ణ, ప‌రిర‌క్ష‌ణ‌, ఇంకా అభివృద్ధి ల కోసం ‘రాష్ట్రీయ కామ‌ధేను ఆయోగ్’ ను తీసుకు వ‌చ్చిన‌ట్లు ప్ర‌ధాన మంత్రి పేర్కొన్నారు. వారాణ‌సీ లో శంకుస్థాప‌న‌ లు జ‌రిగిన‌టువంటి ప‌థ‌కాలు స‌కాలం లో పూర్తి అయ్యాయ‌ని ఆయ‌న గుర్తు చేశారు. అనంత‌రం దివ్యాంగ జ‌నుల‌ కు స‌హాయ‌క ఉప‌క‌ర‌ణాల‌ ను ఆయ‌న ప్ర‌దానం చేశారు. ఛ‌త్ర‌ప‌తి శివాజీ మ‌హారాజ్ జ‌యంతి సంద‌ర్భం గా ప్ర‌ధాన మంత్రి శుభాకాంక్ష‌లు తెలిపారు.
క్రిస్మస్‌ పర్వదినం సందర్భంగా ప్రజలకు ప్రధానమంత్రి శుభాకాంక్షలు

క్రిస్మస్ పర్వదినం నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. ఈ సందర్భంగా ప్రభువైన క్రీస్తు ఉన్నత ప్రబోధాలను గుర్తుచేసుకున్నారు. ఈ మేరకు ఒక ట్వీట్‌ ద్వారా పంపిన సందేశంలో: “మెర్రీ క్రిస్మస్! ఈ ప్రత్యేకమైన రోజు మన సమాజంలో సామరస్యం, ఆనందాలను మరింత పెంచాలని ఆకాంక్షిస్తున్నాను. ప్రభువైన క్రీస్తు ఉన్నత ప్రబోధాలను, సమాజ సేవకుగల ప్రాధాన్యాన్ని మనం గుర్తుచేసుకుందాం” అని ప్రధానమంత్రి పేర్కొన్నారు.
ప్ర‌ధానిని క‌లిసిన క‌ర్ణాట‌క అఖిల ప‌క్షం ప్ర‌తినిధులు

క‌ర్ణాట‌క ముఖ్య‌మంత్రి శ్రీ సిద్ధ‌రామ‌య్య నేతృత్వంలో అఖిల‌ప‌క్షం నేత‌లు సోమ‌వారం ఢిల్లీలో ప్ర‌ధాన మంత్రి న‌రేంద్ర మోదీని క‌లిశారు. క‌ర్ణాట‌క‌, గోవా, మ‌హారాష్ట్ర మ‌ధ్య నెల‌కొన్న మ‌హాద‌యి న‌దీ జ‌లాల విష‌యంలో ట్రిబ్యునల్ ప్ర‌మేయం లేకుండా ప‌రిష్కరించుకునే విష‌యంలో జోక్యం చేసుకోవాల‌ని వారు ప్ర‌ధాన మంత్రిని కోరారు. ప్ర‌స్తుతం ఈ అంశం ట్రిబ్యునల్ ప‌రిధిలో ఉంద‌ని ప్ర‌ధానికి తెలిపారు. తొలుత‌ మూడు రాష్ట్రాల్లోని వివిధ రాజ‌కీయ ప‌క్షాల మ‌ధ్య ఏకాభిప్రాయం రావాల్సిన అవ‌స‌రం ఉంద‌ని ప్ర‌ధాని సూచించారు. అప్పుడు మాత్ర‌మేట్రిబ్యునల్ ప్ర‌మేయం లేకుండా ప‌ర‌స్ప‌ర సంప్ర‌దింపుల‌తో ఈ స‌మ‌స్య‌ను ప‌రిష్క‌రించుకునే అవ‌కాశం ఉంటుంద‌న్నారు. క‌ర్ణాట‌క‌లోని ఉత్తర ప్రాంతంలో తీవ్ర మైన క‌ర‌వు ప‌రిస్థితులు నెల‌కొన్నాయ‌ని అఖిల‌ప‌క్షం నేత‌లు ప్ర‌ధాని దృష్టికి తీసుకెళ్లారు. వీలైనంత త్వ‌ర‌గా కేంద్ర బృందాన్ని రాష్ట్రానికి పంపించి ప‌రిస్థితిని అంచ‌నా వేస్తామ‌ని ప్ర‌ధాని హామీ ఇచ్చారు. చ‌క్కెర ధ‌ర‌లు ప‌డిపోవ‌డంతో చెర‌కు రైతుల ప‌రిస్థితి ద‌య‌నీయంగా మారింద‌ని అఖిల‌ప‌క్షం నేత‌లు ప్ర‌ధానితో అన్నారు. దేశంలోని అంద‌రు చెర‌కు రైతుల‌దీ ఇదే ప‌రిస్థితి ఉంద‌ని, వారి స‌మ‌స్య‌ల‌ను ప‌రిష్క‌రించేందుకు ప్ర‌భుత్వం అనేక చ‌ర్య‌లు తీసుకుంటోంద‌ని ప్ర‌ధాని వివ‌రించారు. మ‌ల్బ‌రీ రైతుల ప్ర‌యోజ‌నాల‌ను కాపాడేందుకు సిల్క్ పై ఎగుమ‌తి సుంకాన్ని 30 శాతం పెంచాల‌ని అఖిల‌ప‌క్షం నేత‌లు విజ్ఞ‌ప్తి చేశారు. ఈ విజ్ఞ‌ప్తిని ప‌రిశీలిస్తామ‌ని ప్ర‌ధాని హామీ ఇచ్చారు. కేంద్ర మంత్రుల శ్రీ వెంక‌య్య‌నాయుడు, శ్రీ అనంత కుమార్, శ్రీ స‌దానంద గౌడ‌, లోక్ స‌భ‌లో విప‌క్ష నేత శ్రీ మ‌ల్లికార్జున ఖ‌ర్గే ఈ స‌మావేశంలో పాల్గొన్నారు.